Kindluse Kool

Projektipäev
2022-10-06 08:00 - 17:00 UTC | Kindluse Kool, Roheluse tee 4, Järveküla, Rae vald, 75304, Eesti
Oktoobrikuine projektipäev toimub ettevõtlusnädala raames. Õpilased külastavad erinevaid ettevõtteid ning külla tulevad ettevõtlikud lapsevanemad, kes kõnelevad põnevatel teemadel.

Halloween Kindluse Koolis
2022-10-31 09:30 - 14:00 | Kindluse Kool, Roheluse tee 4, Järveküla, Rae vald, 75304, Eesti
Halloween’i tähistamine Kindluse Koolis – räägime selle ajaloost ja traditsioonidest, toimuvad disko, erinevad mängud ja moeshow, kõikidel ägedad kostüümid!

Inspiratsioonipäeva "Igaüks on loov" ühisvaatamine
2022-11-08 15:00 - 18:30 | Kindluse Kool, Roheluse tee 4, Järveküla, Rae vald, 75304, Eesti
Järgmisel teisipäeval, 8. novembril toimub üle-eestilise noorsootöönädala raames veebisündmusena inspiratsioonipäev “Igaüks on loov”. Sündmuse peaesinejaks on Tartu Ülikooli arvutiteaduse instituudi kaasprofessor Jaan Aru. Lisaks astuvad inspiratsioonikõnelejatena üles Kelly Sildaru, Villemdrillem, Karl Vilhem Valter ja Maria Rahamägi. Noored jagavad oma kogemuslugusid teemadel loovus, eneseareng, unistuste elu. Päeva juhib Daniel Levi. Korraldaja on Teeviit.
Kindluse Kooli õpilased on väga oodatud inspiratsioonipäeva ühisvaatamisele kooli remteris! Saame uusi teadmisi, inspireerume põnevatest lugudest ning veedame koos mõnusalt aega!
AJAKAVA:
15.00 Kogunemine
15.15 Veebiülekande algus – avasõnad
15.30 Kahe noore inspiratsioonikõneleja kogemuslood
16.05 Jaan Aru – kust loovus tuleb? Kas aju saab loovamaks arendada?
17.00 Tegevused kohapeal
17.45 Kahe noore inspiratsioonikõneleja kogemuslood
18.15 Kokkuvõtted ja head aega!
Registreeri oma osalemine kooli administraatori juures! Kui soovid tulla, kuid ei jõua sündmuse alguseks, võid ka hiljem liituda!

Projektipäev
2022-11-18
Kindluse Kooli järgmine projektipäev toimub 18. novembril. Täpsem info mentoritelt.

Kindluse Kooli jõulukontsert
2022-12-22 11:00 - 12:00
Kindluse Kooli jõulukontsert toimub 22. detsembril kell 11.00 Kaarli kirikus. Esinevad solistid, ansamblid ja koorid. Kõik on oodatud, sissepääs tasuta!
KAVA:
Olav Ehala / Leelo Tungal „Jõuluingel“
Kindluse Kooli õpetajate lauluansambel, Katre Merilaid (viiul), Laura Vaikma (klaver)

Karin Muldma „Igal lapsel oma ingel“
Armas Maasalo / Helmi Auvinen „Jõulukellad“
Kindluse Kooli koor (1. lennu õpilased) ja dirigent Silja Trisberg
Merit Männiste (viiul), Kristofer Robin Valk (kitarr), Silja Trisberg (klaver)

Külli Murand / Leelo Tungal „Jõulumaal“
Maibrit Tint (laul), Terje Saarem (klaver)

Juhan Aavik / Julius Janson „Läbi lume sahiseva“
Annabella Pezzulla (laul), Grete-Mia Treiel (laul), Terje Saarem (klaver)

Saksa jõululaul „Oh, kuusepuu“
Rasmus Tammemägi (kitarr)

Merit Männiste „Jõulurahu“
Merit Männiste (laul, klaver)

Liis Lemsalu / Maian Kärmas „Sel ööl on tunne“
Lauluansambel koosseisus Maibrit Tint, Kendra Mooses, Annabella Pezzulla, Isabel Vilgats, Nika Mihhailova, Hiie Paulus, Aleksandra Brigitte Purka, Rianna Heleen Rello
Kristofer Robin Valk (elektrikitarr), Rihard Viilukas (basskitarr)

Hugh Martin / Ralph Blane „Have Yourself a Merry Little Christmas“
Kelli Kibar (laul), Rando Oja (kitarr)

Eduard Ebel / Eduard Oja „Jõuluöö“
Nika Mihhailova (laul), Terje Saarem (klaver)

Helika Gustavson „Pisike ingel“
Sirje Kaasik „Täheke“
Kindluse Kooli koor (2. lennu õpilased) ja dirigent Silja Trisberg
Merit Männiste (viiul), Silja Trisberg (klaver)

Ühislaulud:

Franz Xaver Gruber / Joseph Mohr (tõlkinud Karl August Hermann) „Püha öö“
Saksa jõululaul / August Zarnack „Oh, kuusepuu“
Kaastegev Piret Aidulo (orel)

Kontserdi teadustajad Ete Vapper, Kessu Liis Põldpere

„Püha öö“
Püha öö, õnnistud öö!
Kõik on maas rahu sees.
Joosep valvab ja Marial sääl
hingab lapsuke põlvede pääl.
Maga, patuste rõõm!
Maga, patuste rõõm!
Püha öö, õnnistud öö!
Ingli hääl välja pääl
laulab rõõmustes halleluuja!
Annab teada nüüd karjastele:
Kristus sündinud teil’!
Kristus sündinud teil’!
Püha öö, õnnistud öö!
Kes Sa meil’ ilmutand
Isa armu, mis õnnistust toob,
rahupõlve maailmale loob.
Laulgem halleluuja!
Laulgem halleluuja!

„Oh, kuusepuu“

Oh, kuusepuu, oh, kuusepuu,
kui haljad on su oksad!
Ei mitte üksi suisel aal,
vaid talvel ka siin külmal maal.
Oh, kuusepuu, oh, kuusepuu,
kui haljad on su oksad!

Oh, kuusepuu, oh, kuusepuu,
sa oled mulle armas!
Sind jõuluks metsast tuuakse
ja küünlad külge pannakse.
Oh, kuusepuu, oh, kuusepuu,
sa oled mulle armas!

Oh, jõulupuu, oh, jõulupuu!
Siit igaüks saab rõõmu.
Su juures lapsed laulavad
ja rõõmsalt kinke ootavad.
Oh, jõulupuu, oh, jõulupuu!
Siit igaüks saab rõõmu.

Infotund 1. klassis alustavate laste peredele
2023-02-01 16:00 - 17:30 | Kindluse Kool, Roheluse tee 4, Järveküla, Rae vald, 75304, Eesti
Head pered, kelle laps astub sügisel 1. klassi!
Olete oodatud Kindluse Kooli tutvustavasse infotundi, mis toimub 1. veebruaril algusega kell 16.00. Jagame infot, toimuvad ekskursioonid ning lastele mängulised tegevused.
Sissepääs kooli peauksest.
Kohtumiseni!

Eesti Vabariigi 105. aastapäevale pühendatud aktused
2023-02-23 08:30 - 10:30 | Kindluse Kool, Roheluse tee 4, Järveküla, Rae vald, 75304, Eesti
23. veebruaril tähistame Eesti Vabariigi 105. aastapäeva. Toimuvad pidulikud aktused: 1. tunni ajal 1. ja 2. õpigruppide aktus ning 2. tunni ajal 3.-8. õpigruppide aktus.
Esinevad külalised tantsuansamblist Sõprus ning Kindluse Kooli solistid, ansamblid ja koorid,
Palume kõikidel kanda pidulikku koolivormi.

Kindluse Kogukonna Kool
2023-03-13 18:00 - 20:00
Märtsis alustab lapsevanematele suunatud Kindluse Kogukonna Kool, mille eesmärgiks on kodu ja kooli omavahelise koostöö tõhustamine ning lapsevanemate toetamine. Õppeaasta vältel toimuvad loeng-vestlusõhtud, kus astuvad üles vastava valdkonna spetsialistid, kes räägivad lapsevanemate jaoks olulistel teemadel.
Esimene Kindluse Kogukonna Kooli loeng-vestlusõhtu toimub Kindluse Kooli remteris 13. märtsil algusega kell 18.00. Teemaks on veipimine – mis see on ja kuidas lapsevanemana tegutseda? Kahjuks on tegemist probleemiga, mis levib üha kiiremini ning aina nooremate seas. Kas teadsite, et:
– kolmandik noori vanuses 11-18 eluaastat on proovinud e-sigarette ja 7% kasutab neid igapäevaselt. Seejuures on kasvanud tüdrukutest suitsetajate arv;
– palju tarvitamist toimub kooli ruumides ning tehakse, kuna sõbrad teevad;
– on avastatud juhtumeid, kuhu on segatud juba nii lasteaia- kui ka algklassiealised lapsed!
Loeng-vestlusõhtul kõneleb Brit Mesipuu ning koolis toimunud juhtumitest räägivad Kindluse Kooli töötajad.
Brit Mesipuu on olnud eestkõnelejaks sotsiaalselt tundlikel teemadel, mh käsitleb eelmise aasta sügisest ka veibi- ehk e-suitsu temaatikat. Ta on käinud juba mitmekümnes koolis, et rääkida lapsevanematele veibi olemusest, selle mõjudest ning mida ette võtta, kui saad teada, et sinu laps veipi kasutab. Ta konsulteerib ja koolitab end sel teemal ka politsei, sotsiaalpedagoogide ning Haridus- ja Teadusministeeriumiga.
Sissepääs tasuta, oled väga oodatud! Registreerumine SIIN.
Küsimuste korral pöördu kogukonnajuht Laura Vaikma poole (laura.vaikma@kindlusekool.ee).
Kohtumiseni!

Kindluse Kooli Playbox
2023-03-29 18:00 - 20:30
Kolmapäeval, 29. märtsil algusega kell 18.00 toimub esimest korda Kindluse Kooli Playbox. Säravate etteastetega astuvad lavale 16 õpigruppi. Publikuinfo Stuudiumis.

Valikainete päev
2023-04-04 08:30 - 09:15 | Kindluse Kool, Roheluse tee 4, Järveküla, Rae vald, 75304, Eesti
Teisipäeval, 4.aprillil esimese tunni ajal (8.30-9.15) on kõikidel lastevanematel ainulaadne võimalus tulla koolimajja ja piiluda sisse meie valikainete tundidesse! Olete väga oodatud! Kooli saabudes leiate aatriumist suunavad viidad valikainete klassiruumide juurde. Palume märgata, et kui ühes ruumis on juba liiga palju publikut, piiluda sisse mõnda teise ruumi. Soovitame külastada erinevaid valikaineid, mitte jääda ühte pidama.
Kohtumiseni!

Kindluse Kooli Jüriöö jooks
2023-04-20 18:00 - 20:00 | Kindluse Kool, Roheluse tee 4, Järveküla, Rae vald, 75304, Eesti
20. aprillil algusega kell 18.00 toimub esimest korda Kindluse Kooli Jüriöö jooks. See saab olema kevadiselt aktiivne kogukondlik sündmus, kus kokku saavad nii õpilased, kooli meeskond kui ka lapsevanemad.
Jüriöö jooksu joostakse teatejooksuna. Võistluse trajektoor kulgeb ümber koolimaja ja spordihoone (distantsi kogupikkus 1 km). Kokku toimub kolm jooksu:

jooks – 1.–2. õpigrupid;
jooks – 3.–5. õpigrupid;
jooks – 6.–8. õpigrupid, lapsevanemad, õpetajad.

Igat õpigruppi esindab 1–2 võistkonda, mille komplekteerib ja registreerib mentor.

Kõige noorema vanusegrupi (1. ja 2. õpigrupid) ühes võistkonnas jookseb 10 õpilast (iga jooksja jookseb 100 meetrit). Alates 3. õpigrupist koosneb üks võistkond 5 välejalast (nii on ka õpetajate ja lapsevanemate võistkondades). Iga jooksja jookseb 200 meetrit. Igas võistkonnas peab olema vähemalt 2 tüdrukut/naist. Võistluse tulemusena selgub selle aasta iga õpigrupi kiireim võistkond.
Palume, et võistkond paneks ennast sarnaselt riidesse (näiteks kõik liikmed kannavad sama värvi riideid või on meisterdanud endale sildid vms). Olge loomingulised!
Teatepulgaks on võistkonnal LED-tõrvik, mille palume igal täiskasvanute võistkonnal ise hankida.
Prognoosime kogu ürituse lõpuajaks hiljemalt kell 20.00.
Kutsume lapsevanemaid aktiivselt osalema, meeskondi moodustama ning lastele eeskuju näitama. Ikkagi liikumisaasta! 🙂
Täiskasvanute võistkondi ootame registreerima hiljemalt 17. aprilliks SIIN.
Kõik need, kes ei võistle, on väga oodatud kaasa elama!
Kohtumiseni!

Kindluse Kooli avatud uste päev lapsevanematele
2023-05-04 08:30 - 16:00 | Kindluse Kool, Roheluse tee 4, Järveküla, Rae vald, 75304, Eesti
Neljapäev, 4. mai on Kindluse Koolis avatud uste päev. Sel päeval on lapsevanemal võimalus saada osa oma lapse koolipäevast. Täpsem info õpigrupi mentorilt ja Stuudiumist. Palun tutvu enne kooli tulekut oma lapse päevakavaga, aruta oma lapsega, missugust tundi võiksid külastada, ning loe sündmuse külastaja meelespead (leitav Stuudiumist).
Kohtumiseni!

2023-05-15 18:00 - 20:00 | Kindluse Kool, Roheluse tee 4, Järveküla, Rae vald, 75304, Eesti
Esmaspäeval, 15. mail algusega kell 18.00 toimub Kindluse Kogukonna Kooli järgmine loeng-vestlusõhtu. Sel korral on fookuses, kuidas oma lapse vaimset tervist argipäevas hoida. Teadmised ajust ja vaimsest tervisest on toredad, aga kuidas neid päriselt ühe tavalise argipäeva sees rakendada? Kuidas rääkida lapsega toidust, tunnetest, suhetest, muutustest, kuidas toetada positiivset sisekõnet ning turgutada kohanemisvõimet, kuidas analüüsida konflikte? Loeng-vestlusõhtul võtame ette hunniku kõige tavalisemaid argistsenaariumeid, et nende võimalikke lahenduskäike läbi vaimse tervise vaatevinkli analüüsida.
Sellest kõigest tuleb meile kõnelema kasvatuspsühholoog, vanemahariduse ja vaimse tervise edendaja, Instagrami konto @jesslapsed vedaja ning „Jess, lapsed!“ raamatu autor Merilin Mandel.

Sissepääs tasuta, oled väga oodatud! Registreerumine SIIN.
Lapsevanematele suunatud Kindluse Kogukonna Kool alustas märtsis ning selle eesmärgiks on kodu ja kooli omavahelise koostöö tõhustamine ning lapsevanemate toetamine. Õppeaasta vältel toimuvad loeng-vestlusõhtud, kus astuvad üles vastava valdkonna spetsialistid, kes räägivad lapsevanemate jaoks olulistel teemadel.
Küsimuste korral pöördu kogukonnajuhi poole (laura.vaikma@kindlusekool.ee).
Kohtumiseni!

Kindluse Kooli kohvikutepäev
2023-05-17 16:00 - 18:00 | Kindluse Kool, Roheluse tee 4, Järveküla, Rae vald, 75304, Eesti
Kolmapäeval, 17. mail kell 16.00-18.00 toimub Kindluse Kooli ees kohvikutepäev. Igal õpigrupil on oma kohvik ning toimub väike kontsert, kus esinevad Kindluse Kooli õpilased. Kohal on ka Kindluse Kooli MTÜ müügilett, kus müüakse sümboolse tasu eest koolivormi teise ringi riideid. Kogutud raha eest ostetakse kooli raamatukokku raamatuid.
Arvedamine toimub sularahas!
Oled väga oodatud!

Rae valla loovtööde konverents
2023-05-25 10:00 - 14:00 | Kindluse Kool, Roheluse tee 4, Järveküla, Rae vald, 75304, Eesti
25.05 kell 10.00-14.00 toimub Kindluse Koolis Rae valla loovtööde konverents. Konverentsil tuuakse publiku ette Rae valla kuue kooli parimad loovtööd.

Konverentsi päevakava:
10.00 Avasõnad
10.05 Külalisesinejana räägib loovusest Rae Gümnaasiumi direktor Sirje Kautsaar
10.25 8 loovtöö esitus
11.25 Lõunapaus vaimuvirgutuseks ja kõhutäiteks
12.05 7 loovtöö esitus
13.05 Paneel „Kes peaks arendama noorte loovust?“ Paneelis Järveküla koolijuht Triinu Luiga, Rae noortevolikogu liige Lagedi koolist Birgit Õis ja üks Kindluse Kooli õpilane
13.30 Parimate autasustamine.
Osalevad Jüri Gümnaasium, Peetri Lasteaed-Põhikool, Järveküla Kool, Kindluse Kool, Lagedi Kool ja Vaida Põhikool.
Loovtööde konverentsil tunnustame töid järgmistes kategooriates:
– Huvitavaim idee
– Põnevaim teostus
– Parim esitus

Lemmikloomapäev
2023-06-02 09:25 - 11:05 | Kindluse Kool, Roheluse tee 4, Järveküla, Rae vald, 75304, Eesti
2. juunil kell 9.25 ootame Kindluse Kooli külla sõbralikke koduloomi koos täiskasvanud saatjaga. Lemmikloomapäev kestab kuni 3. tunni lõpuni (kell 11.05). Loomad paiknevad erinevatel aladel (näiteks kassid ja koerad õues, väiksemad loomad koolimajas sees). Täpsem info on saadaval Stuudiumis.

Viimane koolipäev sel õppeaastal
2023-06-10 09:00 - 12:30 | Kindluse Kool, Roheluse tee 4, Järveküla, Rae vald, 75304, Eesti
Laupäev, 10. juuni on viimane koolipäev, mil toimub mentortund, pidulik aktus ning ühine tordisöömine.
1.-2. õpigrupid alustavad päeva kell 9.00 ning lõpetavad orienteeruvalt kell 11.15.
3.-8. õpigrupid alustavad päeva kell 10.00 ning lõpetavad orienteeruvalt kell 12.15.
Viimaste koolipäevade bussiinfoga saab tutvuda siin.
Ilusat saabuvat suvevaheaega!

Kindluse Kooli perepäev
2023-08-29 16:00 - 19:00 | Kindluse Kool, Roheluse tee 4, Järveküla, Rae vald, 75304, Eesti
Kindluse Kooli perepäev toimub 29. augustil.
Kell 16.00 on perepäevale oodatud kõik 1. õppigruppides alustavad õpilased ja nende pered.
Kell 17.30 ootame 2.-9. õpigruppide peresid.
Perepäeva raames on võimalik kohtuda õpetajatega ning näha õpiruume. Samuti on kohapeal koolivormi tootjad ning huviringide pakkujad. Täpsem info augustis!
Olete väga oodatud!

1. septembri pidulikud aktused
2023-09-01 | Kindluse Kool, Roheluse tee 4, Järveküla, Rae vald, 75304, Eesti
Kindluse Kooli uus õppeaasta algab 1. septembril remteris toimuvate pidulike aktustega.
Ajakava:
kell 9.00 2.–3. õpigrupid
kell 9.45 4.–9. õpigrupid
kell 11.00 1.a ja 1.b
kell 12.30 1.c ja 1.d
kell 14.00 1.e, 1.f ja 1.g
2.–9. õpigruppide aktustele ootame õpilasi. 1. õpigruppide aktustele on oodatud iga õpilase kohta kuni 3 külalist. Mentortunni toimumisaja infot jagab õpigrupi mentor Stuudiumis.

Lastevanemate üldkoosolek
2023-09-19 18:00 - 20:00 | Kindluse Kool, Roheluse tee 4, Järveküla, Rae vald, 75304, Eesti
Kindluse Kooli lastevanemate üldkoosolek toimub teisipäeval, 19. septembril kell 18.00-20.00 Kindluse Koolis.
Koosoleku päevakord:
– õppeaasta 2022/2023 kokkuvõte
– hoolekogu õppeaasta kokkuvõte ja uute hoolekogu liikmete tutvustamine
– õppeaasta 2023/2024 ettevaade
Kõik lapsevanemad on väga oodatud!

Kindluse Kooli 4. sünnipäev
2023-10-17 08:30 - 15:30 | Kindluse Kool, Roheluse tee 4, Järveküla, Rae vald, 75304, Eesti
Kindluse Kool on saanud nelja-aastaseks! Juba eelmisel aastal mõlgutasime mõtteid, millega siduda kooli sünnipäeva tähistamist, sest päris õige aeg kooli põhimääruse kinnitamise kuupäevaga juulis ei tundu sobivat. Otsustasime, et õige aeg nelja täitumist on tähistada siis, kui neli õppeaastat on päriselt täis saanud ja meil kõigil on energiat korraldada üks äge sünnipäevatrall. Seega Kindluse Kooli 4. sünnipäeva tähistame kogu kooliperega 17. oktoobril. Toimub palju põnevat: näitus, sümboolne kallistus koolimajale, sünnipäevadisko jpm.
Palume õpilastel kanda pidulikku koolivormi!

Kindluse Kogukonna Kooli järgmine loeng-vestlusõhtu "Mida peaks teadma kiusamisest?"
2023-11-06 18:00 - 20:00 | Kindluse Kool, Roheluse tee 4, Järveküla, Rae vald, 75304, Eesti
Esmaspäeval, 6. novembril algusega kell 18.00 toimub Kindluse Kogukonna Kooli järgmine loeng-vestlusõhtu. Räägime kiusamisest – ja alustame päris algusest. Mis on kiusamine – ja mis ta ei ole? Mida ütleb teadus selle kohta, kuidas peaks käima kiusamise ennetamine; kelle ülesanne (ja kuidas) on kiusamine lõpetada ning mis aitab ja mis ei aita hädas last? Mis on kiusamise peatamisel igaühe võimalused ja vastutus, olgu lapsevanema, kogukonna liikme või maailmakodanikuna?
Loengut peab ja vestlusõhtut veab pikaajaline kiusuennetaja Triin Toomesaar, kes on juba üle 8 aasta koolitanud sel teemal nii õpetajaid kui lapsevanemaid.
Sissepääs tasuta, oled väga oodatud! Registreerumine SIIN.
Lapsevanematele suunatud Kindluse Kogukonna Kool alustas märtsis ning selle eesmärgiks on kodu ja kooli omavahelise koostöö tõhustamine ning lapsevanemate toetamine. Õppeaasta vältel toimuvad loeng-vestlusõhtud, kus astuvad üles spetsialistid, kes räägivad lapsevanemate jaoks olulistel teemadel.

Ettevõtlikkuse edendamise päev Kindluse Koolis
2023-11-29 08:30 - 12:30 | Kindluse Kool, Roheluse tee 4, Järveküla, Rae vald, 75304, Eesti
29. novembril toimub Kindluse Kooli õpilastel ettevõtlikkuse edendamise päev.
1.-4. õpigruppide tundidesse tulevad 7. õpigrupi õpilased, kellega koos arendatakse oma ettevõtlikkust.
5. ja 6. õpigrupid – 1.-2. tunni ajal kuulatakse kaldkojas konverentsi “Tegutsev noor” ning 3.-4. tunni ajal mängitakse remteris mängu “Ettevõtlik pere”.
7.-9. õpigrupid – 1.-2. tunni ajal mängitakse remteris mängu “Ettevõtlik kodanik” ning 3.-4. tunni ajal osaletakse kaldkojas konverentsil “Tegutsev noor”.

Kindluse Kooli jõulukontsert "Jõulused mõtted"
2023-12-21 11:00 - 12:00
Kindluse Kooli jõulukontsert “Jõulused mõtted” toimub 21. detsembril kell 11.00 Tallinna Kaarli kirikus. Esinevad Kindluse Kooli solistid, ansamblid ja koorid.
Olete väga oodatud! Sissepääs tasuta

Kogukonnakino Kindluse Koolis
2024-01-17 19:00 - 21:00 | Kindluse Kool, Roheluse tee 4, Järveküla, Rae vald, 75304, Eesti
17. jaanuaril algusega kell 19.00 toimub Kindluse Kooli saalis esimene kogukonnakino seanss ning vaadata saab 2023. aasta oktoobris valminud eesti koguperefilmi „Tähtsad ninad“.
13-aastased Oliver ja Sass meisterdavad tööõpetuse tunnis ninakujulise prillihoidja, mis äratab ootamatult ühe salapärase suurinvestori huvi. Samal ajal näeb Oliveri hiljuti koondatud isa vaeva, et leida uus ametikoht. Poisid on iseseisvaks äriajamiseks aga liiga noored ning nii tekibki Oliveril plaan, kuidas kaks kärbest ühe hoobiga tabada: nad palkavad oma firmat juhtima Oliveri isa ning päästavad seeläbi ka vanemate karile sõitnud abielu! Konks on aga selles, et Oliveri isa ei tea, et töötab oma poja ja tolle sõbra Sassi heaks. Algab hoogne topeltmäng, mis eskaleerub, kui poisid saavad teada, mis on salapärasel investoril tegelikult plaanis.
Filmi režissöör: Ingomar Vihmar
Filmis mängivad: Ruben Tolk, Saara Pius, Mattias Naan, Mait Malmsten, Lumi Soomets jt
Filmi treiler: https://www.youtube.com/watch?v=MH1JzBJ0rng
Pileti hind: täispilet 6 €, sooduspilet 5 € (eelkooliealised, õpilased, tudengid, pensionärid). Maksmine sularahas kohapeal.
Tule ja veeda meeleolukas õhtu koos perega!
Kogukonnakino korraldab Rae Kultuurikeskus koostöös Kindluse Kooliga

Kindluse Kooli infotund 1. klassis alustavate laste peredele
2024-02-07 16:00 - 18:00 | Kindluse Kool, Roheluse tee 4, Järveküla, Rae vald, 75304, Eesti
Head pered, kelle laps astub sügisel 1. klassi!
Olete oodatud Kindluse Kooli tutvustavasse infotundi, mis toimub 7. veebruaril algusega kell 16.00. Jagame infot, toimuvad ekskursioonid ning lastele mängulised tegevused. Sündmus kestab orienteeruvalt kaks tundi.
Sissepääs kooli peauksest.
INFOTUNNI SLAIDIKAVA
Kohtumiseni!

Kindluse Kogukonna Kooli loeng-vestlusõhtu „Sissevaade koolitundi“
2024-02-20 18:00 - 20:00 | Kindluse Kool, Roheluse tee 4, Järveküla, Rae vald, 75304, Eesti
Teisipäeval, 20. veebruaril algusega kell 18.00 toimub Kindluse Kogukonna Kooli loeng-vestlusõhtu „Sissevaade koolitundi“. Mis ja miks koolitunnis toimub? Tule ning saa ülevaade kaasaegsetest õppemeetoditest ja pedagoogilistest võtetest. Mõtle kaasa, mis hariduses on muutunud ning pane end proovile uues õppimisformaadis, et oma lapsele hästi toeks olla.
Interaktiivset loeng-vestlusõhtut viivad läbi Kindluse Kooli õpetajad. Ole valmis õppima!
Sissepääs tasuta, oled väga oodatud!
Registreeri oma osalemine SIIN.

Kogukonnakino Kindluse Koolis - koguperefilmi „Täitsa super!“
2024-02-21 18:00 - 19:30 | Kindluse Kool, Roheluse tee 4, Järveküla, Rae vald, 75304, Eesti
Tule kogukonnakinno Kindluse Koolis!
21. veebruaril algusega kell 18.00 toimub Kindluse Kooli kaldkojas järgmine kogukonnakino seanss ning vaadata saab koguperefilmi „Täitsa super!“.
11-aastase Hedvigi elu pöördub pea peale, kui ta on sunnitud ootamatult linna superkangelase välja vahetama. Kuid Hedvig ei ole superkangelane ja väljakutsed on palju suuremad, kui tema treenerist isa eeldas. Peagi mõistab ta, et fookus tuleb suunata hoopis tema sportlikule vennapojale Adrianile.
Masendunud ja segaduses Hedvig külastab oma dementset vanaema. Olukorrast rääkima hakates vanaema innustub, reageerides õhinaga tema plaanidele. Ilmub tundmatu meeskond ja isa eest salajas hakkab Hedvig ellu viima nende perekondlikku pärandit.
Vaata filmi treilerit: https://www.youtube.com/watch?v=p7bRiKYEwt4
Pikkus: 1 tund ja 16min
Film on eesti keeles, ilma subtiitriteta.
Pileti hind: täispilet 5 €, sooduspilet 4 € (õpilased, tudengid, pensionärid). Maksmine sularahas kohapeal.
NB! Kindluse kool ja Rae Kultuurikeskus juhivad tähelepanu, et kogukonnakino seanssidel viibivate alaealiste eest vastutavad nende vanemad või muud seaduslikud eestkostjad. Kõik sündmusel osalejad on kohustatud järgima kooli sisekorraeeskirju ja alluma sündmuse korraldajate suunistele.
Tule ja veeda meeleolukas õhtu koos perega!
Kogukonnakino korraldab Rae Kultuurikeskus koostöös Kindluse Kooliga.

Eesti Vabariigi aastapäeva pidulikud aktused
2024-02-23 09:25 - 12:30 | Kindluse Kool, Roheluse tee 4, Järveküla, Rae vald, 75304, Eesti
23.02 toimuvad Kindluse Koolis Eesti Vabariigi aastapäevale pühendatud aktused.
Ajakava:
2. tund – 1. ja 4. õpigrupid
3. tund – 2. ja 3. õpigrupid
4. tund – 5.-9. õpigrupid
Selga pidulik koolivorm.
1.-3. õpigruppidel on kolm tundi ning nad vabanevad pärast söömist u 11.35,
4.-9. õpigruppidel on neli tundi ja nemad vabanevad u 12.50.
Pikapäevarühma sel päeval ei toimu. Kellel on vaja bussi oodata, saab seda teha administraatori juures.

Emakeelenädal Kindluse Koolis
2024-03-11 08:00 - 2024-03-15 17:00 | Kindluse Kool, Roheluse tee 4, Järveküla, Rae vald, 75304, Eesti
11.-15. märtsini toimub Kindluse Koolis emakeelenädal – palju põnevaid sündmusi ja ettevõtmisi, mis on pühendatud eesti keelele.
NB! Terve nädala jooksul haara kaasa oma lemmik raamat, et seda vahetunnis lugeda! Emakeelenädala puhul on tornis mõnus lugemisala, kus saad rahulikult raamatut lugeda.
